Diari Oficial de la Generalitat Valenciana


Sumari del DOGV 3322, del 03-09-1998 (1998/6500)

RESOLUCIÓ de 23 de juliol de 1998, de la Direcció General de Centres Docents, per la qual es resol la convocatòria d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana per al curs escolar 1998/99.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3322

Data del DOGV
:   03-09-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6500


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 23 de juliol de 1998, de la Direcció General de Centres Docents, per la qual es resol la convocatòria d'ajudes econòmiques destinades als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana per al curs escolar 1998/99. [1998/X6500]
  
Per Ordre de 9 de març de 1998, de la Conselleria de Cultura, Educació i Ciència, es van convocar ajudes econòmiques destinades als centres docents privats autoritzats per a impartir el segon cicle d'Educació Infantil, i als centres docents privats concertats autoritzats per a impartir l'Educació Preescolar a la Comunitat Valenciana per al curs escolar 1998/99 (DOGV núm. 3.213, de 30 de març).
  
Examinades les sol·licituds d'ajudes presentades pels centres docents privats, així com la documentació que s'indica com a preceptiva en la base sisena de l'annex I de la citada ordre, després que les direccions territorials de Cultura i Educació ja han tramitat els corresponents expedients.
  
Conformement amb la disposició final primera i la base novena de l'Ordre de 9 de març de 1998, la directora general de Centres Docents, per delegació del conseller de Cultura, Educació i Ciència, resol:
  
Primer
  
Aprovar la concessió de subvencions als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana que figuren en l'annex I. En dit annex s'especifica:
  
- El nombre d'unitats autoritzades de segon cicle d'Educació Infantil/Preescolar subvencionades per al curs 1998/99.
  
- L'import econòmic que correspon a cada centre per les citades unitats subvencionades per al primer quadrimestre del curs 1998/99 i també el que correspondrà per als dos quadrimestres següents, encara que condicionat, en l'últim cas, a les disponibilitats pressupostàries de l'exercici 1999.
  
Segon
  
Aprovar condicionalment la concessió de subvencions als centres docents privats autoritzats per a impartir el segon cicle d'Educació Infantil i als centres docents privats concertats autoritzats per a impartir l'Educació Preescolar a la Comunitat Valenciana que figuren en l'annex II. L'efectivitat de la citada subvenció queda condicionada en el present cas a l'efectivitat del canvi de titularitat instat pels centres beneficiaris prèviament a la resolució de dita convocatòria i tramitat per la Direcció General de Centres Docents mitjançant l'expedient administratiu corresponent. En dit annex també s'especifica:
  
- El nombre d'unitats autoritzades de segon cicle d'Educació Infantil/Preescolar subvencionades per al curs 1998/99.
  
- L'import econòmic que correspon a cada centre per les citades unitats subvencionades per al primer quadrimestre del curs 1998/99 i també el que correspondrà per als dos quadrimestres següents, encara que condicionat, en l'últim cas, a les disponibilitats pressupostàries de l'exercici 1999.
  
Tercer
  
Denegar les sol·licituds de subvenció als centres indicats en l'annex III, pels motius que s'hi assenyalen.
  
Quart
  
Els beneficiaris de la present subvenció hauran de presentar davant la direcció territorial de Cultura i Educació corresponent, abans del 15 d'octubre de 1998, la certificació a que fa referència la base onze de l'annex I de l'Ordre de 9 de març de 1998, segons el model inclòs com a annex IV d'aquella ordre, tot fent constar les dades que s'hi assenyalen del curs 1998/99.
  
Cinqué
  
1. La justificació de les ajudes econòmiques concedides per a la totalitat del curs escolar 1998/99 es realitzarà una sola vegada al final del curs, i consistirà en la presentació, per part del titular del centre subvencionat, del certificat de l'acta del consell escolar del centre o, en cas de centres privats no concertats, de l'òrgan a través del qual es canalitze la participació de la comunitat educativa. En dit certificat haurà de constar:
  
a) L'aprovació dels comptes anuals, pel que fa a les unitats autoritzades de segon cicle d'Educació Infantil/Preescolar (3,4 i 5 anys).
  
b) Que el centre ha destinat l'ajuda percebuda de la Conselleria de Cultura, Educació i Ciència al finançament del cost del lloc escolar de les esmentades unitats, definit pel mòdul econòmic anual establit per les corresponents lleis de pressupostos per a les unitats concertades de dits nivells.
  
c) Que el centre ha complit les obligacions derivades de l'Ordre de 9 de març de 1998 i de la present resolució d'adjudicació de les ajudes.
  
La certificació de l'acta del Consell Escolar o òrgan assimilat, a què fa referència l'apartat anterior, s'atindrà al model que figura com a annex V de l'Ordre de 9 de març de 1998, i haurà de ser presentada davant la direcció territorial de Cultura i Educació corresponent abans del 15 de setembre de 1999.
  
2. En cas que el centre privat manque d'òrgan de participació de la comunitat educativa, la justificació consistirà en una certificació del titular de l'entitat de rendició anual de comptes de les unitats subvencionades, on haurà de constar la totalitat dels ingressos i despeses afectes a dites unitats. La present certificació, que haurà de ser presentada davant la direcció territorial de Cultura i Educació corresponent abans del 15 de setembre de 1999, serà visada per la Inspecció d'Educació, la qual informarà també del compliment dels apartats b) i c) del punt 1 del present apartat.
  
Sisé
  
Vista l'excepció al règim general establit per a les citades ajudes per l'article 33.5 de la Llei 4/1996, de 30 de desembre (DOGV núm. 2.900, de 31 de desembre), de la Generalitat Valenciana de Pressupostos per a l'exercici 1998, l'ajuda econòmica que corresponga per dita convocatòria en el primer quadrimestre del curs escolar 1998/99 serà satisfeta íntegrament una vegada resolta la convocatòria.
  
Seté
  
El pagament de les subvencions es realitzarà a càrrec de la dotació pressupostària de la línia de subvenció 4,09, de la secció, servei i programa 41.88.984.72 d'Ensenyament Primari del Pressupost de la Generalitat Valenciana per a 1998.
  
El pagament de les ajudes per al segon i tercer quadrimestre del curs escolar 1998/99 quedarà condicionat a la dotació i línia de subvenció que determine la Llei de Pressupostos de la Generalitat Valenciana per a 1999.
  
Contra la present resolució, que posa fi a la via administrativa, podrà interposar-se, després de la comunicació prèvia al conseller de Cultura, Educació i Ciència, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació, segons el que s'estableix en l'article 58 de la Llei de la Jurisdicció Contenciosa Administrativa, sense perjudici que se'n puga interposar qualsevol altre que s'estime procedent.